CELEX: 32021D0393
Language: hu
Date: 2021-03-01 00:00:00
Title: A Tanács (EU) 2021/393 határozata (2021. március 1.) az Európai Gazdasági Térségről szóló megállapodással létrehozott EGT Vegyes Bizottságban az EGT-megállapodáshoz csatolt, az áruforgalommal kapcsolatos ellenőrzések és alaki követelmények egyszerűsítéséről szóló 10. jegyzőkönyv IIa. fejezetének, valamint I. és II. mellékletének módosításával kapcsolatban az Európai Unió nevében képviselendő álláspontról

2021.3.5.   
               
               
                  HU
               
               
                  Az Európai Unió Hivatalos Lapja
               
               
                  L 77/27
               
            
         A TANÁCS (EU) 2021/393 HATÁROZATA
         (2021. március 1.)
         az Európai Gazdasági Térségről szóló megállapodással létrehozott EGT Vegyes Bizottságban az EGT-megállapodáshoz csatolt, az áruforgalommal kapcsolatos ellenőrzések és alaki követelmények egyszerűsítéséről szóló 10. jegyzőkönyv IIa. fejezetének, valamint I. és II. mellékletének módosításával kapcsolatban az Európai Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Gazdasági Térségről szóló megállapodásnak (1) (a továbbiakban: az EGT-megállapodás) az áruforgalommal kapcsolatos ellenőrzések és alaki követelmények egyszerűsítéséről szóló 10. jegyzőkönyvét (a továbbiakban: jegyzőkönyv) az EGT Vegyes Bizottság 76/2009 határozata (2) módosította, amely 2009. július 1-jén lépett hatályba.
                  
               
                     (2)
                  
                  
                     A megállapodás 98. cikke értelmében az EGT-megállapodással létrehozott Vegyes Bizottság (a továbbiakban: az EGT Vegyes Bizottság) a következő ülésén vagy levélváltás útján elfogadhatja a megállapodás IIa. fejezetét és a jegyzőkönyv mellékleteit módosító határozatot.
                  
               
                     (3)
                  
                  
                     A jegyzőkönyv 9h. cikke (3) bekezdésével összhangban a 3. fejezetet és a jegyzőkönyv I. és II. mellékletét érintő módosítások szükségesek az említett fejezet és az említett mellékletek hatálya alá tartozó kérdésekre vonatkozó uniós jogszabályok változásainak figyelembevétele érdekében. Emellett, amennyiben a 9h. cikk (3) bekezdése értelmében egy határozatot nem lehet elfogadni úgy, hogy az lehetővé tegye a jegyzőkönyv módosításainak és az uniós jogszabály módosításainak egyidejű alkalmazást, a szerződő felek elé jóváhagyásra előterjesztett határozattervezetben meghatározott módosításokat a szerződő felek belső eljárásainak tiszteletben tartásával 2021. március 15-től – amennyiben lehetséges – ideiglenesen alkalmazni kell. Az említett időpont megválasztása egybeesik a 2. generációs importellenőrzési rendszer első verziójának kiadására meghatározott időponttal, amely rendszer alkalmazásában Norvégia vállalta a részvételt.
                  
               
                     (4)
                  
                  
                     Helyénvaló meghatározni az Unió által az EGT Vegyes Bizottságban a jegyzőkönyv IIa. fejezetének, valamint I. és II. mellékletének módosítása tekintetében képviselendő álláspontot, mivel az említett módosítások kötelező érvényűek lesznek az Unióra nézve,
                  
               
                     (5)
                  
                  
                     Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az Európai Gazdasági Térségről szóló megállapodással létrehozott Vegyes Bizottság következő ülésén vagy a kapcsolódó levélváltás során az Unió nevében a 10. jegyzőkönyv IIa. fejezetének, valamint I. és II. mellékletének módosítása tekintetében képviselendő álláspont az EGT Vegyes Bizottság jogi aktusának tervezetén (3) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. március 1-jén.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 1., 1994.1.3., 3. o.
         
         
            (2)  Az EGT Vegyes Bizottság 76/2009 határozata (2009. június 30.) az áruforgalommal kapcsolatos ellenőrzések és alaki követelmények egyszerűsítéséről szóló 10. jegyzőkönyv és a 101. cikkben említett listát tartalmazó 37. jegyzőkönyv módosításáról (HL L 232., 2009.9.3., 40. o.).
         
            (3)  Lásd az ST 5661/21 dokumentumot a http://register.consilium.europa.eu. oldalon.